Sign in / Join .st0{fill:#34437F;} .st1{fill:#878787;} Tuesday, December 21, 2021 ikteb hawn… Fittex Boris Johnson jikkonferma li mhux se jħabbar restrizzjonijiet ġodda qabel il-Milied Minn talk.mt December 21, 2021 talk.mt Boris Johnson illejla assigura lill-pubbliku li jistgħu jkomplu bil-pjanijiet tagħhom tal-Milied u li mhux se jitħabbru l-ebda restrizzjonijiet ġodda fl-Ingilterra qabel dak iż-żmien. Huwa qal li se jkomplu jissorveljaw is-sitwazzjoni marbuta mal-varjant tal-Omicron mill-qrib ħafna u jekk jaraw li s-sitwazzjoni tmur għall-agħar, ikunu lesti biex jieħdu azzjoni jekk ikun hemm il-ħtieġa. Filwaqt li qal li n-nies jistgħu jkomplu bil-pjanijiet tagħhom għal dan il-Milied, appella biex kulħadd jibqa' attent u biex jipproteġu kemm lilhom infushom kif ukoll lill-maħbubin tagħhom, speċjalment lil dawk vulnerabbli. Huwa wkoll fakkar lin-nies biex isegwu l-miżuri tal-ilbies tal-maskri fejn huwa mitlub li tintlibes u biex jagħmlu test qabel ma jżuru qraba anzjani jew vulnerabbli. Johnson appella wkoll biex in-nies imorru jieħdu d-doża tal-booster kontra l-Covid-19. Matul il-jum tat-Tlieta, ir-Renju Unit irreġistra 90,629 każ ġdid tal-Covid-19 u 172 imwiet kawża tal-virus. L-Għaqda Dinjija tas-Saħħa (WHO) sadanittant qed tħeġġeġ lin-nies biex jikkanċellaw il-pjanijiet tagħhom għal dawn il-vaganzi fl-isfond tal-fatt li l-Omicron qed ikompli jinfirex madwar id-dinja. Artiklu preċedenti L-Awtoritajiet tas-Saħħa jfakkru x'wieħed għandu jagħmel jekk jirriżulta pożittiv għall-Covid-19 ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn